આ પહેલાં ઋષભ પંત (38), વી શંકર અને હર્ષલ પટેલના અણનમ 36-36 રનની મદદથી દિલ્હી ડેરડેવિલ્સે 20 ઓવરોમાં પાંચ વિકેટના નુકસાને 162 રન કર્યા હતા. દિલ્હી તરફથી શ્રેયસ અય્યર અને પૃથ્વી શૉ ઓપનિંગમાં ઊતર્યા હતા, પરંતુ શૉ 17 રન બનાવીને આઉટ થઈ ગયો હતો. ઇનિંગની ચોથી ઓવરમાં દીપક ચાહરે પૃથ્વી શૉ (17)ને શાર્દુલ ઠાકોરના હાથે કેચઆઉટ કર્યો હતો. તે પહેલાં શાર્દુલે શૉનો એક કેચ છોડ્યો હતો, પરંતુ બીજી વાર તેણે ભૂલનું પુનરાવર્તન કર્યું નહોતું અને પૃથ્વીની ઇનિંગ અહીં પૂરી થઈ ગઈ હતી.